

# Куба делегациясе Казан вертолет заводында булды

*21.04.2015*


Куба Республикасы делегациясе әгъзалары Куба Республикасы Министрлар Советы рәисе урынбасары, Сәүдә-икътисад һәм фәнни-техник хезмәттәшлек буенча Россия-Куба хөкүмәтара комиссиясе рәистәше Рикардо Кабрисас җитәкчелегендә Казан вертолет заводында (“Россия вертолетлары” холдинг составына керә) булдылар.


Татарстан Республикасы Премьер-министры Илдар Халиков һәм ТР Премьер-министры урынбасары-ТР сәнәгать һәм сәүдә министры Равил Зарипов озатуында кунаклар предприятиенең җитештерү мәйданчыкларын карадылар.

Монда заводта җитештерелгән техника күрсәтелде, шул исәптән яңа күп максатлы вертолетлар Ми-17В-5 һәм җиңел вертолет “Ансат”.


“Россия вертолетлары” холдингы генераль директоры урынбасары, Казан вертолет заводы генераль директоры Вадим Лигай, “Казан вертолет заводы Куба белән республика оешкан көннән стратегик хезмәттәшлек алып бара. Бу безнең традицион базарларның берсе. Без Куба партнерлары белән күптәнге мөнәсәбәтләребезне югары бәялибез”, - дип ассызыклады.


*Казан вертолет заводының рәсми сайты матермаллары файдаланылды.*
Куба делегациясе Казан вертолет заводында булды